**ROKIŠKIO RAJONO SAVIVALDYBĖS TARYBOS**

**S P R E N D I M A S**

**DĖL PRITARIMO TEIKTI PROJEKTO PARAIŠKĄ IR DALINIO JO FINANSAVIMO, BEI TURTO PERDAVIMO ROKIŠKIO RAJONO UGNIAGESIŲ SAVANORIŲ DRAUGIJAI**

2018 m. kovo 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21, 26 punktais, Vietos veiklos grupės vietos plėtros strategijos priemonės „Pagrindinės paslaugos ir kaimų atnaujinimas“ veiklos srities „Parama investicijoms į socialinę, kultūrinę, aktyvaus laisvalaikio, turizmo infrastruktūrą ir paslaugas, kurios organizuojamos apjungiant vietos savanorių iniciatyvas“ Nr. LEADER-19.2-SAVA-5.1, siekdama stiprinti ir užtikrinti patikimą žmonių gyvybės, sveikatos ir nuosavybės apsaugą nuo gaisrų ir kitų ekstremalių įvykių, skatinant savanoriškas veiklas, bei, siekdama teikti paraiškas Europos Sąjungos struktūrinių ir kitų fondų finansinei paramai gauti, Rokiškio rajono savivaldybės taryba n u s p r e n d ž i a:

1. Pritarti Rokiškio rajono ugniagesių savanorių draugijos teikiamai Vietos veiklos grupės vietos plėtros strategijos priemonės „Pagrindinės paslaugos ir kaimų atnaujinimas“ veiklos srities „Parama investicijoms į socialinę, kultūrinę, aktyvaus laisvalaikio, turizmo infrastruktūrą ir paslaugas, kurios organizuojamos apjungiant vietos savanorių iniciatyvas“ Nr. LEADER-19.2-SAVA-5.1 „Ugniagesių savanorių priešgaisrinės apsaugos ir gelbėjimo paslaugų skatinimas Rokiškio rajone“ programos finansavimui gauti projekto paraiškai.

2. Pritarti Rokiškio rajono savivaldybės administracijos dalyvavimui partnerio teisėmis Rokiškio rajono ugniagesių savanorių draugijos teikiamame Vietos veiklos grupės vietos plėtros strategijos priemonės „Pagrindinės paslaugos ir kaimų atnaujinimas“ veiklos srities „Parama investicijoms į socialinę, kultūrinę, aktyvaus laisvalaikio, turizmo infrastruktūrą ir paslaugas, kurios organizuojamos apjungiant vietos savanorių iniciatyvas“ Nr. LEADER-19.2-SAVA-5.1 projekte „Ugniagesių savanorių priešgaisrinės apsaugos ir gelbėjimo paslaugų skatinimas Rokiškio rajone“ programos finansavimui gauti.

3. Užtikrinti projekto išlaidų dalinį savivaldybės finansavimą 2018–2019 metais – ne mažiau kaip 20 procentų tinkamų finansuoti projekto išlaidų, padengti visas netinkamas, tačiau šiam projektui įgyvendinti reikalingas, išlaidas bei tinkamų finansuoti išlaidų dalį, kurių nepadengia projekto finansavimas.

4. Įgalioti Rokiškio rajono savivaldybės administracijos direktorių pasirašyti projekto partnerystės deklaracijas bei projekto partnerystės susitarimus su projekto partneriais.

5. Perduoti pagal panaudos sutartį 10 metų Rokiškio rajono ugniagesių savanorių draugijai Rokiškio rajono savivaldybei nuosavybės teise priklausantį, šiuo metu Rokiškio rajono savivaldybės priešgaisrinės tarnybos patikėjimo teise valdomą turtą:

5.1. gaisrinę su gyvenamosiomis patalpomis, pažymėjimas plane1H1p, unikalus numeris 73/988-0099-01-2, savivaldybei priklausančią 80/100 dalį, esančią Rokiškio r. sav., Rokiškio kaimiškoji sen., Žiobiškio k. Vilties g. 2;

5.2. gaisrinę, pažymėjimas plane1H1b, unikalus numeris73/982-0085-01-0, esantį Rokiškio r. sav., Juodupės sen., Lukštų k., Lukštų g. 16;

5.3. kitus statinius / kiemo statinius/ (rezervuarą), unikalus numeris73/982-0085-04-3 esantį Rokiškio r. sav., Juodupės sen., Lukštų k., Lukštų g. 16;

5.4. pagalbinį pastatą / malkinę, pažymėjimas plane 2I1ž, unikalus numeris73/982-0085-02-1, esantį Rokiškio r. sav., Juodupės sen., Lukštų k., Lukštų g. 16;

5.5. pagalbinį pastatą / sandėlį, pažymėjimas plane3I1p, unikalus numeris73/982-0085-03-2, esantį Rokiškio r. sav., Juodupės sen., Lukštų k., Lukštų g. 16;

5.6. gaisrinį automobilį ,,GAZ-66“, valst. Nr. ZUA552, kėbulo Nr.0444170;

5.7. gaisrinį automobilį ,,GAZ-66“, valst. Nr. ZUA 549, identifikacinis Nr. BN.

6. Įgalioti Rokiškio rajono savivaldybės priešgaisrinės tarnybos viršininką Remigijų Sunklodą perduoti 5 punkte išvardintą turtą Rokiškio rajono ugniagesių savanorių draugijai ir pasirašyti turto perdavimo aktus.

7. Leisti Rokiškio rajono ugniagesių savanorių draugijai registruoti buveinę adresu Rokiškio r. sav., Rokiškio kaimiškoji sen., Žiobiškio k. Vilties g. 2.

Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

 Savivaldybės meras Antanas Vagonis

Remigijus Sunklodas

**ROKIŠKIO RAJONO SAVIVALDYBĖS TARYBOS SPRENDIMO**

**„DĖL PRITARIMO TEIKTI PROJEKTO PARAIŠKĄ IR DALINIO JO FINANSAVIMO BEI TURTO PERDAVIMO ROKIŠKIO RAJONO UGNIAGESIŲ SAVANORIŲ DRAUGIJAI“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.** Gerinti gyventojų ir turto priešgaisrinę apsaugą Rokiškio rajone. Skatinti savanorišką veiklą.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 2 dalies 26 punktas.

**Sprendimo projekto esmė.** Siekdama išvengti žmonių traumų ir žūčių, naujai įkurta Rokiškio rajono ugniagesių savanorių draugija teikia projektą ir kviečia rajono savivaldybę tapti projekto partnere Vietos veiklos grupės vietos plėtros strategijos priemonės „Pagrindinės paslaugos ir kaimų atnaujinimas“ veiklos srities „Parama investicijoms į socialinę, kultūrinę, aktyvaus laisvalaikio, turizmo infrastruktūrą ir paslaugas, kurios organizuojamos apjungiant vietos savanorių iniciatyvas“ Nr. LEADER-19.2-SAVA-5.1 „Ugniagesių savanorių priešgaisrinės apsaugos ir gelbėjimo paslaugų skatinimas Rokiškio rajone“ programos finansavimui gauti.

2013 m. rugsėjo 27 d. Rokiškio rajono savivaldybės tarybos sprendimu Nr. TS-12.211 Dėl Rokiškio rajono savivaldybės priešgaisrinės tarnybos Žiobiško ir Lukštų ugniagesių komandų veiklos sustabdymo“ neribotam laikui sustabdė šių komandų veiklą. Iki šiol, negavus valstybės biudžeto asignavimų, komandų profesionali veikla nebuvo atnaujinta. Siekiant užtikrinti geresnį ugniagesybos ir gelbėjimo darbų vykdymą Rokiškio rajono teritorijoje, prašome šiuo metu nebenaudojamus Rokiškio rajono savivaldybei nuosavybės teise priklausančius gaisrinių pastatus ir techniką pagal panaudos sutartį 10 metų perduoti Rokiškio rajono savanorių ugniagesių draugijai savanoriškosios ugniagesių veiklos vykdymui.

**Galimos pasekmės, priėmus siūlomą tarybos sprendimo projektą:**

teigiamos – pagerinus priešgaisrinį saugumą pagerės ne tik rajono įvaizdis regiono lygmeniu, bet ir padidės jo patrauklumas tiek visuomenės, tiek ekonominiu atžvilgiu; nuolat skatinamas šis procesas gyventojams užtikrins saugias gyvenimo sąlygas, verslininkams – tinkamą veiklos plėtojimo aplinką, turistams – poilsio ir pramogų komfortą;

neigiamų pasekmių nėra.

**Kokia sprendimo nauda Rokiškio rajono gyventojams**.

Visuomenės saugumas ir gelbėjimas tai daugelyje lygmenų svarstytina problema. Šiuo metu Rokiškio rajone susidarė itin sudėtinga situacija, kai rajono teritorijoje kilus gaisrui aukštesniuose pastatuose ir prireikus evakuoti žmones, ugniagesių turimomis ištraukiamomis kopėčiomis, kurios siekia tik 10 m aukštį, būtų galima evakuoti iš neaukštesnių nei 3 aukštų pastatų. 2017 m. Rokiškio priešgaisrinės gelbėjimo tarnybos turėtos autokopėčios buvo nurašytos kaip susidėvėjusios. Įvykus incidentui ir prireikus evakuoti žmones, autokopėčios būtų siunčiamos iš kaimyninių rajonų centrų. Tai užtrunka 1 val. ir daugiau. Esant tokiai situacijai, evakuavimas turi būti pradėtas skubiai.

Projektą įgyvendinus būtų įsigytas priekabos tipo mobilus keltuvas (gaisro gesinimui daugiabučiuose, žmonių evakuacijai iš aukštų pastatų, kaminų valymo paslaugoms, pavojų keliančių medžių ir pastatų dalių saugiam pašalinimui, pavojingai širšių ar bičių sunkiai pasiekiamose susibūrimo vietose pašalinimui) sudedamos ir sulankstomos kopėčios, gesintuvų pildymo ir patikros įranga ir priemonės, metodinės priemonės vaikų ir suaugusių švietimui priešgaisrine ir saugaus elgesio gamtoje tematika;

Įsipareigotume savanoriškai įrengti dūmų ir smalkių detektorius savivaldybei priklausančiuose socialiniuose būstuose (nuo 2018 m. gegužės 1 dienos privalomi pasikeitus Priešgaisrinės saugos įstatymui), neatlygintinai apsilankytume, įvertintume šildymo krosnių ir kaminų būklę ir išvalytume juos, sunkiai gyvenantiems, socialiai remiamiems ar socialinės rizikos šeimoms, vykdytume prevencinę švietėjišką veiklą gaisrinės saugos klausimais, savanoriai ugniagesiai talkintų profesionaliems ugniagesiams gaisruose ir gelbėjimo darbuose panaudodami projekto metu įsigytas priemones ir įrangą;

Perdavus turtą, prasidėtų savanorių ugniagesių veikla Lukštų ir Žiobiškio kaimuose ir gretimose teritorijose. Pagerėtų reagavimo į incidentus laikas.

**Finansavimo šaltiniai ir lėšų poreikis:**

projekto suma – 50 000,00 Eur;

skiriama Vietos veiklos grupės – 40 000,00 Eur;

savivaldybės biudžeto lėšos – 9500.00 Eur;

500.00 Eur. planuojame prisidėti savanoriškais darbais.

**Suderinamumas su Lietuvos Respublikos galiojančiais teisės norminiais aktais**. Neprieštarauja teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu.

Rokiškio rajono savivaldybės priešgaisrinė tarnybos

 viršininkas Remigijus Sunklodas